ອົງການ FBI ທັບມ້າງ ແຜນວາງລະເບີດໃສ່ ຕຶກສະພາ ສະຫະລັດ
ນາຍ Christopher Cornell ໄວ 20 ປີ ຈາກເມືອງ Cincinnati ລັດ Ohio ຖືກຈັບກຸມ ຫຼັງຈາກຊື້ອາວຸດ ໃນຮ້າຍຂາຍປືນ ທີ່ເມືອງ Cincinnati .
ສາຍລັບລັດຖະບານກາງສະຫະລັດ ໄດ້ຈັບກຸມຊາຍຄົນນຶ່ງ ໃນ ລັດ Ohio ໃນຂໍ້ກ່າວຫາ ວາງແຜນຈະວາງລະເບີດທີ່ຕຶກລັດຖະ ສະພາ ແລະຍິງປືນໃສ່ພວກພະນັກງານຢູ່ທັງໃນ ແລະອ້ອມແອ້ມ ຕຶກລັດຖະສະພານັ້ນ ນາຍ Christopher Cornell ໄດ້ຖືກຈັບກຸມໃນວັນພຸດວານນີ້ ໃນເວລາບໍ່ດົນຫຼັງຈາກຜູ້ກ່ຽວຊື້ອາວຸດໃນຮ້ານຂາຍປືນແຫ່ງນຶ່ງ ໃນເມືອງ Cincinnati ຜູ້ກ່ຽວຖືກກ່າວຫາຢູ່ສານລັດຖະບານກາງແຫ່ງນຶ່ງ ໃນຂໍ້ຫາມີອາ ວຸດຢູ່ໃນຄວາມຄອບຄອງ ແລະພະຍາຍາມສັງຫານເຈົ້າໜ້າທີ່ ລັດຖະບານສະຫະລັດ ອີງຕາມເອກະສານຕ່າງໆຂອງສານ ນາຍ Cornell ຖືກກ່າວຫາວ່າ ກ່າວຕໍ່ຜູ້ໃຫ້ຂ່າວຕຳຫຼວດສັນຕິບານ ຫຼື FBI ວ່າ ລາວຖືວ່າ ພວກສະມາຊິກລັດຖະສະພາເປັນສັດຕູ ນາຍ Cornell ກ່າວຕໍ່ຜູ້ໃຫ້ຂ່າວຂອງ FBI ວ່າ ລາວວາງແຜນທີ່ຈະເດີນທາງໄປຍັງນະ ຄອນຫຼວງວໍຊິງຕັນ ເພື່ອໄປສິ້ງຊອມເບິ່ງພວກອາຄານຕ່າງໆຂອງລັດຖະບານສຳລັບມາດຕະການຕ່າງໆດ້ານຄວາມປອດໄພ ແລະວາງລະເບີດທີ່ເຮັດດ້ວຍທໍ່ນ້ຳຢູ່ຂ້າງນອກຂອງ ຕຶກລັດຖະສະພານັ້ນ ນອກນັ້ນຜູ້ກ່ຽວຍັງຖືກກ່າວຫາອີກວ່າ ໄດ້ວາງແຜນຍິງຜູ້ຄົນ ທີ່ຢູ່ໃນເຂດອ້ອມແອ້ມຕຶກອາ ຄານເຊັ່ນກັນ ເອກະສານຕ່າງໆ ເວົ້າວ່າ ນາຍ Cornell ເຊື່ອວ່າ ການໂຈມຕີດັ່ງກ່າວຈະເປັນການສະແດງຄວາມສະໜັບສະໜຸນແກ່ພວກລັດອິສລາມ ແລະວ່າ ຜູ້ກ່ຽວໄດ້ທຳການຕິດຕໍ່ມາກັບພວກບຸກຄົນຕ່າງໆໃນຕ່າງປະເທດກ່ຽວກັບການວາງແຜນຂອງຜູ້ກ່ຽວແລ້ວ ອົງການ FBI ກ່າວວ່າ ນາຍ Cornell ມີວີດີໂອໃນການເຮັດລະເບີດ ແລະສົງຄາມສາສະໜາອິສລາມໃນຄອມພີວເຕີຂອງຜູ້ກ່ຽວເຊັ່ນກັນ